Kilenc román állampolgár vesztette életét a magyarországi Ceglédbercelnél kedden délután történt mikrobuszbalesetben. A járművet Maros megyében íratták forgalomba. A sofőr a közösségi oldalon csevegett a tragédiát megelőzően. Így élőben közvetítette a kilenc ember halálát okozó tragédiát - közölték romániai hírforrások.
A bukaresti sajtó kedden késő este olyan felvételt tett közzé, amely néhány másodperccel a frontális ütközés előtt készült, mégpedig a román mikrobusz sofőrjének mobiltelefonjával. Az Adevărul napilap honlapja szerint a rövid videót – amelyen hangos zene, valamint beszélgetés hallható – a járművezető egyik ismerőse tette közzé.
A felvétel tanúsága szerint a sofőr élő kapcsolatot létesített a Facebook közösségi oldalon vezetés közben, és vélhetően a figyelmetlensége miatt hajtott át a szemközti sávba, ahol frontálisan ütközött a homokot szállító teherautóval. Jól kivehető, hogy a mikrobuszt vezető férfi nem vesztette el az uralmát a jármű fölött.
A Krónika.ro más sajtóhírekre hivatkozva azt közli, hogy az áldozatok a Maros megyei Mikefalvához tartozó Désfalváról (Deaj) származnak, és Szlovéniából igyekeztek haza.
A felvétel időközben felkerült egy videó megosztó portálra is, ahol az eredeti hangokkal lehet hallani: